
Kenn þeim únga þann veg, sem hann á að gánga 
og þegar hann eldist, mun hann ekki víkja þarfrá. 
Orðskvb, 22, 6. 

Eitt af því, sem er aðalundirstaða til heilla og 
velgeingnis hvers eins manns sjerílagi, og heilla 
þjóða að gjörvöllu, er góður vani á börnum. 
það er því ekki um of, þó að málefni þetta 
sæti athygli manna, og sje íhugað og fyrir 
þeim brýnt á ýmsa vegu. Jeg ræðst þess 
vegna í, að benda á fáeinar reglur viðvíkjandi 
vana á börnum, ekki af því, að jeg kenni mig 
mann til að rita um efni þetta, þar sem mig 
brestur til þess bæði vit og reynslu, heldur í 
því skyni, að vekja máls á svo áríðandi um- 
talsefni. Mun jeg kunna þeim alúðar þökk, er - 
virðir þenna litla leiðarvísi þess, að taka hann 
til íhugunar, og benda bæði mjer og öðrum á, 
hvar mjer hafi skjátlazt, eður í honum sje of 
ellegar vanritað á hvern helzt hátt, er vera kann. 

Undireins og barn þitt fer fyrst að fá vit, 
ríður þjer á að innræta því hlýðni við þig. 
Hlýðnin er hin fyrsta skylda barnsins, og vilji 
foreldranna á að vera atallögmál þess. Hlýtn- 
ina munt þú geta kennt því bezt á þann hátt, 
að hafa á þjer einskonar alvörusvip, þegar þú 
býður því eður bannar eitthvað, og sjá um, að 
það hlýði, í hvað litlu sem er. Legg fátt og 
auðvelt fyrir það, en gæt þess, að það fullnægi 
því sem bezt; með því venst það á  vöndun- 
ina jafnt hlýðninni. Varast allt orðafjas og 
ummæli, þegar þú bannar barni þínu ellegar 
býður því eitthvað; þó skaltu leiða því fyrir 
sjónir með skynsamlegum orðum ög alvarleg- 
um það, er því hefir yfirsjezt, eður getur á 
orðið; glæðir þetta íhugun barnsins og eykur 
varkárni þess. Vertu spar á hótunum við það, 
en lát það kenna á því, er þú hótaðir, vinni 
það til þess. Lát aldrei hjáhliðrun, vorkun 
eður dálæti koma þjer til að vægja barni þínu 
við hegníngu, er það hefir unnið til, og gef 
því hana ekki upp, nema þú sjáir, að það af, 
einlægni lofi bót og betran. Hirtu barn þitt 
aldrei í heipt eður bræði, og varast að brúka 

hrakyrði og blótsyrði við það. Reyn til að 
haga hegníngunni svo, að barnið komist að raun 
um, að hún sje sem eðlilegustafleiðíng afbrotsins, 

t. a. m. þegar barnið vill ekki borða af ólund 
eða matvendni, lát það þá sveingjast, þángað 
til það auðmýkist og sættist við matinn; hafi 
það leikið sjer ofleingi eður látið illa, lofaðu 
því þá ekki að leika sjer, fyrr en það lofar að 
gjöra þetta aldrei optar. Varast lángrækni við 
barnið, og sýn því blíðu undireins og það bæt- 
ir ráð sitt, og lát það sjá og finna, að það, 
sem þú lætur fram við það koma, hvort held- 
ur það er hegníng eður annað, að það spretti 
af elsku til þess og sje því einmitt til góðs. 
Kom þú barninu aldrei til hlýðni með því, að 
kaupa hana af því fyrir eitt eður annað; við 
það venst það á að hlýða af eigingirni, og að 
gegna ekki nema það fái eitthvað í staðinn, 
verður það hinn beinasti vegur til að venja það 
á óhlýðni og ef til vill á óoróheldni; því ekki 
getur þú alltjafnt efnt það, er þú lofar því. 
Hlýónin á að spretta af innvortis hvötum hjá 
barninu, það er af óttanum og elskunni. 
Að vísu láta góðir foreldrar opt eptir börnum sín= 


6 


um eitt og annað, og gjöra ýmislegt fyrir þau; 
en þessu ættu þeir að haga svo, að börnin 
kæmust að raun um, að slíkt spretti af ástúð 
- foreldranna á þeim, og hlýðni barnanna sjálfra. 
Gæt þess vandlega, einkum meðan barnið er 
úngt, að því gefist sem fæst tækifæri eður til- 
efni til óhlýðni; þvi að þess optar sem þarf 
að banna barninu, því heldur er hætt við, að 
það meti lítils aðfinníngar og venjist á þrá. 
Varast skaltu að hræða börn þín til hlýðni með 
álfum, vofum, grýlum, bolum, ókendum mönn- 
um eður nokkurskonar öðrum heimskulegum 
hótunum; er slíkt ílls viti og undirrót: fyrst 
lýsir það því, að barnið hefir ekki hinn rjetta 
ótta eður elsku til þín; í annan stað kemur þú 
inn hjá því hræðslu við það, sem ekki þarf 
að hræðast, gjörir það bæði myrkfælið og mann- 
fælið, getur það, ef til vill, borið menjar þess 
til dauðans; í þriðja lagi venur þú það á brigd- 
mælgi og óþægð, því barnið fer fljótt að hafa 
vit á, að ekkert af þessu kemur, þó að það 
fari sínu fram. Varast áttu að beita við barn 
þitt ofsa eður ógnunum, sjerlyndi eður kald- 
lyndi, ónotasemi eðnr ofmikilli hörku og ónær= 

gætni, nje sýna því nokkurt ógeð, hverju nafni 
sem nefnist. 

Lát barnið aldrei komast að því, að ykkur 
hjónunum lítist sitt hvoru með vanann á því. 
Jafnvel þó: að svo beri við, að öðru hvoru ykk= 
ar verði sitthvað á í tjeðu efni, eða sitt sýn- 
ist hvoru, þá eigið þið ekki að gjöra það upp=- 
skátt í áheyrn barnsins. Aldrei hefl jeg 
ljótara sjeð, nje skaðvænna fyrir góðan vana á 
börnum, heldur enn þegar annað hjónanna bann- 
ar það barninu, er hitt býður; þegar hvort um 
sig mælir upp í barninu og álasar hinu, er finn= 
ur að við það eða hirtir, þó tekur yfir þegar 
illdeilur og rifrildi rísa út af slíku. Hjónin eiga 
einslega að segja hvort öðru það, sem þeim 
þykir hvoru um sig ábótavant, og tala sig nið- 
ur á því, hver aðferð sje hentugust til að venja 
svo börnin, að þau geti orðið geðþekk guði og 
góðum mönnum; eiga hjónin þá aldrei að láta 
sjer gleymast að biðja drottinn aðstoðar í þessu 
mikilsverða og vandamikla verkinu, og mun 
drottinn þá styrkja góð áform og einlægan vilja. 

Að biðja drottinn, að lypta huganum í 
hæðirnar til síns himneska skapara og gæzku= 

ríka föðurs, og ákalla hann með trúuðu hjarta, 
á að vera æðsta unun vor mannanna, og er ein 
hin helgasta skylda vor. Og á hvað eiga því 
foreldrarnir fyrr og fremur að venja börn 
sín, en að íhuga og ákalla þenna þeirra og vor 
allra himneska föður og velgjörara! En þó er 
ætlan mín sú, að heilladrjúgast verði, 
að kenna börnum ekki bænir, fyrr en 
þau eru farin að þekkja skapara sinn, 
þann er þau ávarpa, og neisti trúar- 
innar er tekinn að lifna í hjartanu. 
Jeg hygg, að fari menn að kenna barninu bæn=. 
ir, og láta það lesa þær kvöld og morgna, áð- 
ur en það getur talað skírt, eður meðan ljós 
skynseminnar er ekki tekið að glæðast, verði 
það ein hin helzta orsök til að venja það á 
að fleipra fram bænir sínar hugsun- 
arlaust, þegar það eldist. Auk þess má 
það ekki bæn heita, þó að það, t. a. m. tvæ- 
veit barn, sem einga þekkíngu eður hugmynd 
hefir feingið um skapara sinn, blabbri það ept- 
ir allt bagað og lítt skiljanlegt, sem fyrir því 
er haft. Bænin er ákall trúaðs manns til guðs. 
Þetta guðdómlega náðarmeðalið á að geymast 


' 

barninu eins og himneskt hnoss, þángað til það 
er farið að þekkja þann, er það á að ákalla í 
bæninni. það á því, að minni hyggju, að vera: 
hið fyrsta verk foreldranna, að vekja hug- 
myndir oð glæða skilníng barnsins á 
þeirra ósýnilega guði og föðurog hans 
eiginlegleikum. Nóg gefasttækifærin. Skoð- 
un og sjón sólarinnar, túnglsins, stjarnanna, 
dýranna, ormanna, jurtanna, og ótal fleira, er 
barnið sjor og heyrir, gefa. guðræknu foreldri 
ríkuglegt tilefni til að leiða huga barnsins til 
ens almáttuga, alvísa, allstaðar nálæga, algóða, 
heilaga og rjettláta höfunds, viðhaldaraog stjórn- 
ara allra hluta; einúngis verður að gæta þess, 
að allt sje sem einfaldlegast og eðlileg- 
ast útlistað, og leidt út af tali eður spurníng- 
um barnsins, þegar verður, þá tekur það bezt 
eptir, og bezt fer, að gjöra slíkt opt, en stutt 
í hvert skipti. þegar íhugun og þekkíng hins 
ósýnilega drottins, er tekin að lífgast og skír- 
ast í sálu barnsins, er mál fyrir þig, að fara 
að kenna því að lypta huganum í bæninni til 
hans. það er fagur siður, sem jeg vildi óska 


10 


að aldarhátturinn feingi ekki útrýmt, að kenna 
börnum bænir og vers, og venja þau á, að fela 
sig honum á vald, þegar þau leggjast útaf, 
sem vakir, meðan vjer sofum, og heldur ósýni- 
legri verndan sinni yfir oss, og að lypta hug- 
anum, þegar þau vakna á morgnana, með lof- 
gjörð og þakklæti til ljósanna föðurs, sem enn 
þá einusinni hefir leyft þeim að sjá dagsljósið, 
og gæðir þau enu andlega ljósi sannlsikeins; en 
jafnframt ríður ekki síður á því, að innræta 
barninu það hugarfarið, að hafa guð ávallt 
í huga og minni, og biðja hann aðstoðar í 
hverju, sem það á) gjöra; af því sprettur hið 
sannguðrækilega hugarfarið, er veröldin mun 
trauðlega fá útrýmt.  Ræðurnar á 1. sunnu- 
dag eptir þrettánda bæti í Vídalíns og Árna 
Helgidagaræðum, gefa enar fegurstu og lær- 
dómsríkustu hugvekjur, sem lúta að efni þessu, 
og vildi jeg að þú læsir þær með alúð og 
eptirtekt. 

Ven þú barn þitt á að vera upplitsdjarft 
og einurðargott, en þó undir eins hæverskt og 
siðlátt. Láttu, það aldrei hlaupa í felur, þó að 
það sjái ókunnuga og enn síður standa á gæ- 

um eður í gættum, sem er mesti ósiður. Veitta 
því aldrei ávítur fyrir það, þó það segi þjer 
í einlægni það, sem það lángar til eða því dett- 
ur í hug, jafnvel þó það kunni að vera bernsku- 
legt, því af slíkum ávítum verður það feimið 
og dult, og missir á stundum ást og einlægni 
við þig. Börn þau, sem vel eru vanin, eiga 
að geta farið til foreldra sinna, og haft þau 
' fyrir aðaháðanaut og aðstoðara í öllu, og látið 
sjer lynda, þó foreldrarnir ráði öðruvísi, en þau 
ætluðu til. Gefðu barni þínu nægilegt sjálí- 
ræði til að leika sjer eður skemta, einkum þeg- 
ar það hefir lokið vel við ætlunarverk sitt. 
Leikir og skemtanir lífga, æfa og herða fjör 
og krapta sálar og líkama og efla framfarir 
þeirra; hafðu eins gætur á, að það taki ekki 
uppá neinu ósæmilegu eður því, er það getur 
haft nokkurn skaða ellegar meiðsli af. Forð- 
astu þann skaðvæna óvana, er tíðkast um of, 
að hlæa að barninu. þegar það lætur skríngi- 
lega eður talar sniðuglega, en þó ófagurt, og 
því síður skaltu láta það heyra hól eða 
lofræður um gáfur þess eður hnyttni 
í orðum við slík tækifæri, og aldrei samt; 

því af þessu getur leidt ósiðsemi, skeytíngar- 
leysi, sjálfhælni og jafnvel dramb; en vel á við, 
að láta það heyra geðþekknis og blíðu orð, 
þegar það á þau skilin fyrir framferði sitt eð- 
ur kostgæfni. Láttu það aldrei eptir barni þínu, 
er það heimtar af þjer, og sýndu því fram á 
það, að það fái ekkert, nemá það biðji um það 
með hógværð og auðmýkt, en baki sjer ekki 
annað en hegníngu og snuprur með heimtu- 
frekju og ógeði. — Varastu brest þann, sem 
svo mörgu foreldri er hætt við að hafa, að 
halda meir upp á eitt barnið en ann- 
að, og tíðum uppá það, sem síður á það skil- 
"ið. Af slíku sprettur rígur og öfund milli sys- 
kinanna, og dregur á eptir sjer hatur og margt 
annað íllt milli þeirra, sem ættu að elskast 
hvað heitast. Hafðu þjer fyrir speigil söguna 
af honum Jósep, og þarftu þó ekki svo lángt 
að sækja dæmin fram í aldirnar, þú sjerð þau 
mörg fyrir augunum og afleiðíngarnar enar íllu, 
er af því rísa, að hafa eptirlætisgoðin. Eigi 
eitt barnið það skilið að takast öðrum frémur, 
gjörðu þá við það að verðugleikum, og láttu 
hin njóta rjettar síns fyrir það, og taktu ald- 

rei frá einu barninu til að gefa hinu, hvað 
lítið sem er, í hefnda eða hegníngarskyni. 
Láttu aldrei viðgángast, áð mælt sje upp í 
barninu ógeð eða óvandi, ellegar eptir því neitt 
það, er það á að gjöra. "Taktu aldrei sög- 
um nje frjettaburði af barni þínu, 
hvort heldur það segir eptir syskinum sínum 
eður öðrum, ellegar ber þjer annan óhróður, 
hvers kyns sem er; venjist barnið á þenna ó- 
vana, getur hann ortið undirrót til enna vestu 
lasta: lausmælgis, málæðis, rógburðar, lýgi, og 
komist hinir, sem eptir er sagt, að því; að þeir 
fái óþökk eður sneypu fyrir barnsins skuld, 
rís af því óþokki og ýmugustur, og ef til vill, 
úlfbúð, hatur og hefndargirni til barnsins; en 
það sjálft venst þar hjá á íllgirni og gleði yf- 
ir annara óförum. — Innrættu börnum þínum 
elsku bæði til skyldra sem vandalausra, og á- 
nægju yfir því, að öllum líði sem 
bezt. Ven þau á þag mælsku, sannsögli, 
hreinlyndi, einlægni, allskonar varkárni 
í orðum og verkum, og taktu lángtum 
harðara á því, gjöri barnið sig brotlegt í ein- 
hverju, sem þessum dygðum er gagnstætt, en 

þó því verði eitthvað annað á óvart. Hafðu 
nákvæmar gætur á lunderni barns þíns og til- 
hneigíngum, svo þú sjáir í tíma, vilji það hneigj- 
ast til einhvers lösts, að þú getir komið í veg 
fyrir hann. „Á eitt hefi jeg enn þá að minn- 
ast, áður enjeg skilst við þetta mál, og hjálpar 
það hvað helzt til, að börnin venjist á vandað 
framferði, en það er, að foreldrarnir! sjeu 
börnunum fögur fyrirmynd uppá guð- 
rækið og vandað framferði bæði í orð- 
um og athöfnum, og forði þeim svo 
mikið sem þeir geta við vondumsolli; 
því mestu áhrifin hefir það á hjartalag hins 
únga, er hann sjer daglega fyrir sjer, og hvern- 
ig geta foreldrarnir ætlast til, að börnin verði 
siðprúð og vönduð, sjái þau hvorki siðprýði 
nje vöndunarsemi til þeirra nje annara, enda 
þótt þeir þykist leggja stund á að venja þau 
vel. Ól að allir foreldrar kostuðu því 





1) Þó að jeg bæði hjer og annarstaðar í ritlíngi þess- 
um nafngreini að eins foreldrana, og sveigi ræðu mína 
einúngis til þeirra, má nærri geta, að orð mín miða til 
allra, er eiga að venja börn, hvort heldnr þau eru þeim 
skyld eður vandalaus. 


15 


af alhuga kapps um, að vanda allt 
sitt framferði, og hafa góðan heimil- 
isbrag; afþví munu bæði sjálfir þeir, 
börn þeirra og heimilisfólk, og fje- 
lag manna yfir höfuð, uppskera ena 
beztu ávexti og heilladrjúgustu. 

